**Petteri Rasi** (s. 22. tammikuuta 1990 Kuopio) on suomalainen entinen jääkiekkoilija, joka pelasi vuosina 2008–2010 yhteensä 15 SM-liigaottelua Kalevan Pallossa tehoin 1+1=2. Kauden 2010–2011 hän pelasi suurimmaksi osaksi lainalla Mestis-joukkue Savonlinnan Pallokerhossa.

Ura
---

Rasi oli KalPan oma kasvatti. Hän oli kaudella 2007–2008 joukkueen B-nuorten paras maalintekijä sekä toiseksi paras pistemies Jaakko Rissasen jälkeen tehoilla 18+20=38. Rasi oli runkosarjan pistepörssissä viides. Kaudella 2008–2009 hänet nostettiin KalPan SM-liigarinkiin ja samalla kaudella Rasi teki myös SM-liigadebyyttinsä. Hän pelasi ensimmäisen liigaottelunsa 30. lokakuuta 2008 Ässiä vastaan. Rasi pelasi kauden aikana yhteensä seitsemän liigaottelua tehden yhden syöttöpisteen. Samalla kaudella hän pelasi myös kolme Mestis-ottelua alle 20-vuotiaiden maajoukkueessa.

Kaudella 2009–2010 Rasi pelasi myös seitsemän SM-liigaottelua. Hän teki niissä liigauransa ainoaksi jääneen maalin, joka syntyi 20. lokakuuta 2009 pelatussa vierasottelussa Ilvestä vastaan. A-nuorten SM-liigan puolella Rasi teki 27 ottelussa tehot 15+20=35, joilla hän oli KalPan toiseksi paras pistemies Niko Kallelan kanssa. Rasi toimi KalPan A-nuorten varakapteenina. Kauden aikana myös Mestis tuli hänelle tutuksi. Syyskaudella Rasi edusti alle 20-vuotiaiden maajoukkuetta kahdeksan ottelun verran tehden tehot 2+1=3 ja helmikuussa 2010 hän pelasi kaksi ottelua lainalla SaPKossa tehden yhden maalin.

Syyskuun 2010 lopulla Rasi siirtyi jälleen lainalle SaPKoon, jossa hän pelasi lopulta kauden loppuun ja teki 32 runkosarjaottelussa tehot 10+4=4. Rasi pelasi kauden 2010–2011 aikana myös neljä ottelua KalPan A-nuorissa sekä yhden SM-liigassa, 31. joulukuuta 2010. 

Huhtikuussa 2011 Rasi päätti yllättäen lopettaa uransa vain 21-vuotiaana ja keskittyä opiskeluun.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2008–2009 | Suomi U20 | Mestis | 3 | 0 | 1 | 1 | 0 | – | – | – | – | – |
|  | KalPa | SM-liiga | 7 | 0 | 1 | 1 | 4 | – | – | – | – | – |
| 2009–2010 | Suomi U20 | Mestis | 8 | 1 | 2 | 3 | 2 | – | – | – | – | – |
|  | SaPKo | Mestis | 2 | 1 | 0 | 1 | 0 | – | – | – | – | – |
|  | KalPa | SM-liiga | 7 | 1 | 0 | 1 | 2 | – | – | – | – | – |
| 2010–2011 | SaPKo | Mestis | 32 | 10 | 4 | 14 | 16 | 4 | 0 | 1 | 1 | 2 |
|  | KalPa | SM-liiga | 1 | 0 | 0 | 0 | 0 | – | – | – | – | – |
| 3 kautta | yhteensä | SM-liiga | 15 | 1 | 1 | 2 | 6 | – | – | – | – | – |

Lähteet
-------

* Petteri Rasi The Internet Hockey Databasessa (englanniksi)
* Petteri Rasi Eurohockey-sivustolla (englanniksi)
* Petteri Rasi *Elite Prospects*. Everysport Media Group AB.  (englanniksi)
* Petteri Rasi Jatkoaika.comissa (Internet Archive)

### Viitteet

1. 1 2  Elite Prospects
2. ↑  Tilastot – SM-liiga  30.10.2008. SM-liiga.  Arkistoitu 2.3.2009. Viitattu 28.2.2011.
3. ↑  Tilastot – SM-liiga  20.9.2009. SM-liiga.  Arkistoitu 14.8.2010. Viitattu 27.11.2010.
4. ↑  Rasi ja Rissanen pässipaitaan  19.2.2010. Jatkoaika.com. Viitattu 27.11.2010.
5. ↑  SaPKon KalPa-avut vaihtoon  27.9.2010. Jatkoaika.com. Viitattu 27.11.2010.
6. ↑  KalPa lainaa Rasin ja Nuutisen SaPKoon  31.1.2011. Jatkoaika.com. Viitattu 28.2.2011.
7. ↑  Rasin luistimet naulaan  19.4.2011. Jatkoaika.com. Viitattu 31.7.2011.